Jonavos rajono savivaldybė

Jonavos rajono savivaldybė – administracinis-teritorinis vienetas Lietuvos viduryje, abipus Neries, Aukštaitijos etnografiniame regione. Centras – Jonava.

 Geografija 

Per Jonavą eina kelias , mieste susikerta geležinkelio magistralės iš Vilniaus, Kauno ir Klaipėdos.Jonavos rajonas. Lietuva.lt (tikrinta 2006-01-13). Rajone vyrauja lygumos, banguotas reljefas, įvairūs dirvožemiai. Didelė rajono dalis priskiriama Neries žemupio plynaukštei, o šiaurinė-vakarinė dalis Nevėžio lygumai. Aukščiausia vieta – Kulvos ozo gūbrys (113 m, netoli Bukonių), žemiausia – Neries ir Šventosios upių slėnis (28 m). Į šiaurę nuo Neries ir Šventosios upių yra Vilkijos kalvagūbris, į pietus – Neries žemupio žemuma.

Sausio vidutinė temperatūra –5,0 °C, liepos 17,4 °C. Per metus iškrinta vidutiniškai 676 mm kritulių.

Per rajoną teka Neris, Šventoji, šiaurės vakaruose – Lankesa, rytiniu pakraščiu – Širvinta. Telkšo 7 Jonavos rajono ežerai, 4 tvenkiniai. Miškingumas 38,9 %; vyrauja pušynai ir mišrieji miškai. Didžiausi miškai: Bareišių miškas, Būdų miškas, Gaižiūnų miškas, Pageležių miškas.

Jonavos rajone esama bene daugiausia Lietuvoje užsienietiškų pavadinimų: čia yra tokie kaimai ir gyvenvietės kaip Šveicarija, Paryžius, Londonas, Venecija.

 Istorija 

Rajonas sudarytas 1950 m. birželio 20 d. iš panaikintos Kauno apskrities 14 apylinkių, Kėdainių apskrities 8 apylinkių, Širvintų apskrities 1 apylinkės ir Ukmergės apskrities 4 apylinkių. 1950–1953 m. rajonas priklausė Kauno sričiai. 1954 m. rajonui perduota dalis 1 apylinkės iš Kėdainių rajono, 1955 m. perduotos Vilijampolės rajono 2 apylinkės.

1962 m. gruodžio 8 d. prijungtas prie Kauno rajono, tačiau 1965 m. sausio 7 d. vėl atkurtas: jam priskirta Jonava, Kauno rajono 4 apylinkės (Beržų, Dumsių, Kulvos, Užusalių), Kėdainių rajono 1 apylinkė (Žeimių) ir 2 apylinkių dalys, Ukmergės rajono 2 apylinkės (Markutiškių ir Upninkų). 1973 ir 1980 m. šiek tiek pakeistos rajono ribos.

1989 m. kovo 20 d. G/S „Azotas“ avarija, įvykusi azotinių trąšų gamykloje Jonalaukio kaime, privertė evakuotis tūkstančius Upninkų ir kitų Jonavos rajono vietovių, taip pat kaimyninių Veprių (Ukmergės rajonas) gyventojų.

1995 m. įkurta Jonavos rajono savivaldybė, pavaldi Kauno apskričiai, vietoje apylinkių įkurtos seniūnijos. 1997 m. įkurta Ruklos seniūnija. 2009 m. spalio 22 d. savivaldybės tarybos sprendimu Nr. 1 TS-291 sudarytos 48 seniūnaitijos. 2013 m. pavasarį inicijuotas Jonavos rajono pramonės parkas. 2024 m. panaikinta Ruklos seniūnija, pakeistos Jonavos miesto, Kulvos ir Šilų seniūnijų ribos.Jonavos rajono savivaldybės tarybos sprendimas Nr. 1TS-207

|-
| 1950 m.  || 598 || || 27 apylinkės || 1 miestas (Jonava)
|-
| 1954 m.  || || || 15 apylinkių ||
|-
| 1959 m.   || 815 || 28 638 || 18 apylinkių || 1 miestas
|-
| 1962 m. || 841 || || 18 apylinkių || 1 miestas
|-
| 1965 m. || || || 7 apylinkės || 1 miestas
|-
| 1967 m. || 879 || 31 600 || ||
|-
| 1970 m.  || 900 || 35 085 || 8 apylinkės || 1 miestas
|-
| 1972 m.  || 879 || || 8 apylinkės || 1 miestas, 2 miesteliai (Panoteriai, Žeimiai), 319 kaimų, 20 kaimų dalių, 6 viensėdžiai, 4 glžk. stočių gyvenvietės
|-
| 1976 m.  || 944 || 43 300 || 8 apylinkės || 1 miestas, 2 miesteliai, 317 kaimų, 20 kaimų dalių, 6 viensėdžiai, 4 glžk. stočių gyvenvietės
|-
| 1979 m.  || || 47 250 || 7 apylinkės || 1 miestas, 345 kaimo vietovės
|-
| 1985 m.  || 944 || 50 600 || 7 apylinkės || 1 miestas, 2 miesteliai, 273 kaimai, 3 viensėdžiai, 4 glžk. stočių gyvenvietės
|-
| 1989 m.  || 944 || 54 425 || 7 apylinkės || 1 miestas, 269 kaimo vietovės
|-
| 2001 m.  || 944 || 52 289 || 8 kaimo seniūnijos || 1 miestas, 3 miesteliai (Panoteriai, Rukla, Žeimiai), 264 kaimai, 4 glžk. stočių gyvenvietės, 10 kaimų dalių 
|-
| 2009 m.  || || || 9 seniūnijos ir 48 seniūnaitijos || 1 miestas, 3 miesteliai, 262 kaimai, 1 glžk. stoties gyvenvietė Valstybės įmonė Registrų centras (tikrinta 2009-09-01).
|-
| 2011 m.  || || 46 519 || 9 seniūnijos || 1 miestas, 3 miesteliai, 262 kaimai, 4 glžk. stočių gyvenvietės 
|-
| 2016 m.  || || || 9 seniūnijos || 1 miestas, 3 miesteliai, 265 kaimai, 4 glžk. stočių gyvenvietės Valstybės įmonė Registrų centras (tikrinta 2016-08-13).
|-
| 2020 m.  || || || 9 seniūnijos || 266 gyvenvietės, tarp jų – 1 miestas, 3 miesteliai, 9 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 41 595 || 9 seniūnijos || 1 miestas, 3 miesteliai, 199 kaimai 
|}

 Gyventojai 

 Tautinė sudėtis 
2011 m. gyveno 46 519 žmonės:2011 m. surašymo duomenys 
 Lietuviai – 87,86% (40 871);
 Rusai – 8,23% (3 827);
 Lenkai – 1,17% (542);
 Ukrainiečiai – 0,74% (346);
 Baltarusiai – 0,57% (263);
 Čigonai – 0,24% (113);
 Vokiečiai – 0,13% (62);
 Kiti – 1,06% (495).2001 m. gyveno 52 289 žmonės:2001 m. surašymo duomenys 
 Lietuviai – 86,24% (45 094);
 Rusai – 9,45% (4 940);
 Lenkai – 1,36% (713);
 Ukrainiečiai – 0,82% (431);
 Baltarusiai – 0,67% (348);
 Čigonai – 0,17% (88);
 Vokiečiai – 0,12% (64);
 Kiti – 1,17% (611).

 Religinė sudėtis 
 Romos katalikai – 76,5 %
 stačiatikiai – 4,2 %
 sentikiai – 2,7 %
 evangelikai liuteronai – 0,2 %
 evangelikai reformatai – 0,2 %
 musulmonai – 0,1 %
 kiti – 0,6 %
 netikintys/nenurodė – 15,5 %

 Gyvenvietės 

Savivaldybės teritorijoje yra:
 1 miestas – Jonava;
 3 miesteliai – Panoteriai, Rukla ir Žeimiai;
 277 kaimai.

Didžiausios gyvenvietės (2021 m.):
 Jonava – 27381
 Rukla – 1987
 Šveicarija – 736
 Žeimiai – 734
 Upninkai – 641
 Užusaliai – 615
 Bukonys – 430
 Išorai – 401
 Kuigaliai – 331
 Juškonys – 326

 Administracija 

Rajono centras – Jonava. Savivaldybės atstovaujamoji valdžia – Jonavos rajono savivaldybės taryba, vykdomoji valdžia – Jonavos rajono savivaldybės administracija.

 Seniūnijos 
300px|thumb|Seniūnijų žemėlapis

Savivaldybėje yra 8 seniūnijos.Seniūnijų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Švietimas 

 Šaltiniai 

 Nuorodos 

 Savivaldybės tinklalapis